MBKET จัดกิจกรรม Global CR Day 2019
MBKET จัดกิจกรรม Global CR Day 2019 ณ หาดตะวันรอน ชลบุรี
26 ส.ค. 2562

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) หรือ MBKET นำทีมพนักงานจิตอาสา จำนวนกว่า 125 คน เข้าร่วมกิจกรรม Global CR Day 2019 โดยในปีนี้จัดขึ้นภายใต้แนวคิด “การร่วมมือกัน จะเกิดพลังที่ยิ่งใหญ่” ร่วมรักษาสมดุลทางทะเลและสร้างระบบนิเวศน์ ด้วยการปล่อยลูกปลาฉลาม ปล่อยปลาการ์ตูน และปลูกปะการัง ณ หาดตะวันรอน ชลบุรี
อนึ่ง Global CR Day เป็นกิจกรรมเพื่อตอบแทนสังคมที่กลุ่มเมย์แบงก์ ให้ความสำคัญ และสนับสนุนให้บริษัทในเครือเมย์แบงก์จัดขึ้นอย่างต่อเนื่องเป็นประจำทุกปี โดยมีจิตอาสากว่า 19,000 คน ร่วมกิจกรรมพร้อมกันทั่วโลก